Leygarkvøldið 23. mars vísir Føroyingafelagið í Aalborg landsdystin millum Føroyar og Malta á stórskíggja. A-landslig okkara í fótbólti hittir Malta í EM kappingini leygarkvøldið 23. mars kl. 18.00. Nýggja nevndin í Álaborg vil tískil bjóða føroyingum í Norðurjýtlandi í Álastovu leygarkvøldið at hyggja at dystinum á stórskíggja. Barrin verður opin, og Føroyingafelagið bjóðar kaffi og te í hálvleikinum. Øll tey, ið koma í Álastovu at stuðla landsliðinum leygarkvøldið, eru við í lutakastinum um eina føroyska landsliðstroyggju.